فیفا بو گون 2016-جی ایلین ان یاخشی‌لاری‌نین آدلارینی آچیقلایا‌جاق. کئچن ایلین ان یاخشی‌سی سئچیلن‌لر سوئیس-ین زوریخ شهرینده کئچیریلن قالا گئجه‌ده موکافاتلان‌دیریلا‌جاق.
تورکیه واختی ایله ساعت 19:30-دا باشلایاجاق تدبیرده 7 موکافاتین صاحبی بللی اولا‌جاق.
اساس دقت "فیفا ان یاخشی کیشی فوتبولچوسو" موکافاتینا یؤنه‌له‌جک. بو آدا کریستیانو رونالدو (پرتغال، رئال مادرید)، لیونل مسی (آرژانتین، بارسلونا) و آنتوان گزیرمن (فرانسا، آتلتیکو مادرید) آدای دیرلار.
"فیفا ان یاخشی قادین فوتبولچوسو" موکافاتینی قازانماغا نامیزدلر ایسه ملانی برینگر(آلمانیا، بایرن مونیخ)، کارلی لوید (آمریکا، هوستون دش) و مارتا (برزیل، اف سی روزنگارد).
"فیفا ان یاخشی کیشی مربی " بولومونده کلودیو رانیری (لسترسیتی)، فرناندو سانتوس (پرتغال) و زین الدین زیدان (رئال مادرید) موکافات قازانماغا نامیزددی.
"فیفا ان یاخشی قادین مربی" آدینا ایسه جیل الیس ژیل (آمریکا)، سیلویا نید (آلمانیا) و پیا سوندهاگه (سوئد)
"فیفا پوشکاش موکافاتی" 2016-جی ایلین ان گؤزل قولونو وورانا تقدیم ائده جک.
"فیفا فیر پلی موکافاتی"نین صاحبی ده بو تدبیرده بللی اولا‌جاق.
"فیفا فان موکافاتینی هم کلوب، هم میللی تیملرین طرفدارلارینا وئره جک. بون‌لار ایسلند میللی‌سی‌نین طرفدارلاری، همچنین (بوروسیا دورتموند)، "لیورپول" و "دن هاق"ین طرفدارلاری دی.
قئید ائدک کی، تدبیرین آپاریجی‌لاری دا مشهور سیما‌لار اولا‌جاق. فیفا تدبیره آمریکا‌لی اویونجو اوا لونگوریا و آلمان آپاریجی مارکو شریل دعوت ائدیب.
